આગની જેવી ખબર પડી કે સમયસૂચકતા વાપરીને ઓર્ગેનાઇઝરે સ્ટેજ પરથી કૂદીને મ્યુઝિક બંધ કર્યું હતું. થોડી વારમાં દોડાદોડી શરૂ થઇ ગઇ હતી અને બધે જ ગભરાટ ફેલાઇ ગયો હતો. આ બાબતે વાતચીત કરતાં અભિનેતા વિવેક ઓબેરોયે જણાવ્યું હતું કે આગ અચાનક ફાટી નીકળી હતી. આયોજકોએ આગ બુઝાવવા માટે ત્યાં રાખવામાં આવેલા ફાયર એકસ્ટિંગ્વિશરોનો ઉપયોગ કર્યો હતો. ત્યાં હાજર રહેલા બાળકો પોતાના મોબાઇલથી ફોટા પાડી રહ્યા હતા. અમને સ્ટેજની પાછળ રાખવામાં આવેલા બેરિકેટને તોડીને કલાકારોને જવા માટે રસ્તો કરી આપવામાં આવ્યો હતો.